hungerødem
Hungerødem, mangelsygdom med væskeansamling i kroppen pga. underernæring. Ødemet antages bl.a. at være forårsaget af underskud af proteinet albumin i blodet. Tilstanden var almindelig i de tyske koncentrationslejre under 2. Verdenskrig.
I ulandene ses hungerødem oftest hos børn, når de skifter fra brystmælk til proteinfattig, stivelsesholdig grød og derved pådrager sig sygdommen kwashiorkor.